Մաուրիսիո դե Սոուզա

**Մաուրիսիո Արաուժո դե Սոուզա** (), բրազիլացի ծաղրանկարիչ և բիզնեսմեն, որը ստեղծել է ավելի քան 200 կերպար իր հայտնի «Մոնիկայի բանդա» երեխաների զավեշտական գրքի համար։

Տասնյոթ տարեկանում աշխատել է Ֆոլա դա Մանյա օրաթերթի համար, որպես հանցագործության լրագրող։ 1959 թվականին Սոուզան թողեց այդ գործը և սկսեց իր կոմիքսներ գրելու կարիերան և գրեց Մոնիկայի բանդան։ Սոուզայի կերպարները ոգեշնչված են երեխաներից, որոնց նա ճանաչում էր մանկությունից և իր երեխաներից։ Իր ոճը հիշեցնում է հայտնի ճապոնացի Մանգա արտիստին և իր ընկեր Օսամու Տեզուկային։

## Կենսագրություն
Մաուրիսիո Արաուժո դե Սոուզան ծնվել է 1935 թվականի հոկտեմբերի 27–ին։ Նրա հայրը՝ Անտոնիո Մաուրիսիո դե Սոուզան պոետ էր, և իր մայրը՝ Պետրոնիլա Արաուժո դե Սոուզան նույնպես խորացած էր պոեզիայի մեջ։ Մաուրիսիոն հետաքրքրություն ձեռք բերեց մուլտֆիլմների նկատմամբ դեռ վաղ հասակից և սկսեց նկարել պաստառներ և նկարազարդումներ պարբերականների համար։ Տասնյոթ տարեկանում նա աշխատել է Ֆոլա դա Մանյա օրաթերթում, որպես հանցագործության լրագրող։ 1959 թվականին Սոուզան թողեց գործը և սկսեց զավեշտական գրքեր ստեղծելու կարիերան և ստեղծեց «Մոնիկայի բանդան»։

Մաուրիսիո դա Սոուզայի կոմիքսները ձեռք բերեցին համաշխարհային հայտնիություն, ցուցադրվել են լիցենզավորված ապրանքների վրա և օգտագործվել են կինոներում, հեռուստացույցում, վիդեո խաղերում և անգամ Սան Պաուլո զվարճանքների այգում, Մոնիկայի այգում։ Երկու այլ Մոնիկայի պարկ օբյեկտներ նույնպես տեղակայված են Կուրիտիբայում և Ռիո դե Ժանեյրոյում, բայց երկուսն էլ փակվել են 2000 և 2005 թվականներին։ 1970–ից 1986 թվականներին Մաուրսիոյի կոմիքսները տպագրվել են Էդիթորա Աբրիլի կողմից, մինչ Գլոբոն հանձն առավ 1987 թվականի հունվարին։ 1959 թվականից նրա աշխատանքները տպագրվել են ամսագրերում և թերթերում։ 2007 թվականի հունվարից նրա կոմիքսները տպագրվել են Պանինի Կոմիքսի կողմից։

1997թ․–ին ծաղրանկարիչը հիմնադրել է «Մաուրիսիո դե Սոուզա» մշակութային համալսարանը, որի խնդիրն է զարգացնել սոցիալական արշավներ, որոնք լուրջ թեմաներ են թարգմանում կոմիքսների ձևաչափի՝ գրավելով ինչպես երիտասարդ, այնպես էլ մեծահասակ ընթերցողներին։

2008թ․–ի Մաուրիսիոն սկսեց տպագրել «Դեռահաս Մոնիկան»՝ «Մոնիկայի բանդա» շարքի շառավիղը, ներկայացնելով Մոնիկային և իր ընկերներին որպես դեռահասներ, նկարագրելով կյանքի սև ու սպիտակ էջերը, ինչպես նաև Մանգայի կողմից ազդված արվեստի ոճը։ «Դեռահաս Մոնիկան» կոմիքսի 34–րդ թողարկման տպաքանակը, որը պատմում է Մոնիկայի և Ջիմի Ֆայվի համբույրը (նրանք արդեն երկու անգամ համբուրվել են երկու տարբեր կոնտեքստներում), կազմել է 500,000 օրինակ։

2012թ․–ին Մաուրիսիոն տպագրեց «Դեռահաս Մոնիկան» կոմիքսի երկհատորյակը ներկայացնելով Օսամա Տեզուկայի հիմնական կերպարները, ինչպիսիք են Աստրոն, Սաֆիրեն և Կիմբան, որոնք միանում են Մոնիկային և իր ընկերներին Amazon Rainforest Adventure-ում ՝ ընդդեմ մաքսանենգության, որը կտրում է հարյուրավոր ծառեր Ամազոնի ջունգլիներում։ Սա առաջին անգամն էր որ Տեզուկա արտադրությունը թույլ է տվել արտասահմանյան անիմատորներին օգտագործել Տեզուկայի կերպարներին։ Տեզուկայի կերպարներից մեկը՝ Ռոք Հոլմսը պատմությունում ներկայացվել է որպես չարագործ։

## Մրցանակներ

Մաուրիսիոյի հանրային ծառայության աշխատանքը նրան համաշխարհային ճանաչում է բերել։ Նրա արժանացած պարգևների թվում են Բրազիլիայի նախագահի շքանշանը՝ մարդու իրավունքների պաշտպանության համար, Պետական ծառայության պատվավոր դոկտորի կոչում Պիտսբուրգի Լա Ռոշ քոլեջից, Փենսիլվանիայի և Բրազիլիայի միջազգային մամուլի ասոցիացիայի կողմից Կյանքի նվաճումների մրցանակ։ 2011–ին նա պարգևատրվել է Բելո Հորիզոնտեյում կայանալիք «Festival Internacional de Quadrinhos» փառատոնի յոթերորդ մրցանակին։

## Անձնական կյանք
Մաուրիսիոն ամուսնացած է Մարիլեն Սոուզայի հետ և նրանք ունեին տաս երեխա։ Երեխաները ոգեշնչեցին Մաուրիսիոյի նոր կերպարներ ստեղծելուն, որոնցից են Մոնիկան, Մեգին, Մարինան, Մերի Անժելան, Նիմբուս ը և Նիք Հոպը։ Նրա որդիներից մեկը՝ Մաուրսիո Սպադա է Սոուզան մահացել է սրտի կաթվածից 2016 թվականի մայիսի 2–ին։

## Գեղարվեստական աշխատանք
Մաուրիսիոյի ստեղծագորգություններից մի քանիսը ներառում են․

* Մոնիկան և ընկերները – Մաուրիսիոյի երկարատև հեղինակային շարքը։ Ի սկզբանե հիմնված էր իր մանկության Mogi das Cruzes–ում, իսկ ավելի ուշ նրա երեխաները դարձան  կոմիքսի գլխավոր հերոսները։
* Դեռահաս Մոնիկան – Հավելյալ սերիան Մոնիկայի բանդայից, ներկայացնելով Մոնիկային և ընկերներին որպես դեռահասներ մանգա ոճի հրատարակությամբ։ Առաջին անգամ հրատարակվել է 2008–ին։
* Բլու–մարդակրեպ ընտանի կենդանիներ (շուն, կատու և այլն)։ Բլուն պարբերաբար երկխոսություններ էր փոխանակում «Թրեյսերի» կոմիքսի հետ։
* Չակ Բիլին և իր ընկերները – Ֆերմեր տղան և իր ընկերները, ովքեր ապրում են Բրազիլիայի խորքում գտնվող քաղաքի գյուղական վայրերում։ 2013–ին այն նաև դարձավ «Դեռահաս Մոնիկան» շարքի շարունակությունը։
* Թինայի ընկերները – Դեռահաս ընկերների մասին պատմող հեռուստասերիալ, որը ուղղված է դեռահաս հանդիսատեսին։
* Bug - a - Booo – Զավեշտական սարսափ պատմություններ, որոնք նկարագրում են ուրվականի (գլխավոր կերպար, որը օրիգինալ տարբերակում կոչվում էր Պենադինյո), վամպիրը, մարդագայլը, մումիան և մռայլ հնձվորը (Դոնա Մորթեն անգլերեն տարբերակում Լեդի ՄաքԴեթ է), ովքեր ապրում էին գերեզմանատանը։
* Լիոնելի թագավորությունը – Վայրի կենդանիների խումբ (Աֆրիկյան և Բրազիլական) որոնք ապրել են Լևոն թագավորի օրոք։
* Քարանձավային կլան – Գլխավոր դերում խաղում են Պիտեկո անունով խելացի և չամուսնացած քարանձավային մարդը և իր ընկերները Լեմ գյուղից, որոնք ապրում են դինոզավրերի մեջ։
* Օրացիոյի աշխարհը – որբ և բարձր բարոյական դինոզավր է.տիրանոզավրը, որը պատահաբար բուսակեր էր, ինչպես նաև ստեղծեց իր ավազակախումբը, ինչպես Սոուզայի ստեղծագործությունների մեծ մասը։ Առաջին անգամ հրատարակվել է 1963 թվականին։
* Ցեղը – բնիկ բրազիլացի երեխա է (կուրումիմ՝ տուպի լեզվով) և նրա ընկերները, ովքեր ապրում են Ամազոնյան տաբայում (գյուղ)։
* Տիեզերագնաց Բուբլին – Բրազիլացի ճանապարհորդ է տիեզերքում, ով վարում է կլոր նավ (բնօրինակում կողվում է «տիեզերագնաց»)։ Առաջին անգամ տպագրվել է 1963–ին։
* Նիկոդեմոն – Հեգնական և չար տղա է, Մաուրիսիոյի կոմիքսների մի քանի գլխավոր հերոսներից մեկը, որն ունի բացասական անհատականություն ։ Դեբյուտը տեղի է ունեցել 1966 թվականին ։
* Պելեզինյո – Պելեին նվիրված գիրք է, որի կենտրոնում երիտասարդ Պելեզինյոն է ("Փոքրիկ Պելեն") և նրա ֆուտբոլիստ ընկերները։ Հրատարակվել է 70–ականներից-1986 թվականներին։ Այլ նմանատիպ վարկածներ, որոնք ոգեշնչված են բրազիլացի այլ ֆուտբոլիստներից, ինչպիսիք են Ռոնալդինյո Գաուչոն և Նեյմար կրտսերը, նույնպես դե Սոուզան հրապարակել է համապատասխանաբար 2006 և 2013 թվականներին։ Միայն "Ռոնալդինյո Գաուչո" ֆիլմը թողարկվել է Atlantic Syndication ընկերության կողմից ամբողջ աշխարհում։

## Հղումներ

 
Կատեգորիա:1935 ծնունդներ
Կատեգորիա:Բրազիլացի գործարարներ
Կատեգորիա:Բրազիլացի գրողներ
Կատեգորիա:Ծաղրանկարիչներ
Կատեգորիա:Սան Պաուլու քաղաքում ծնվածներ
Կատեգորիա:Կոմիքս գրողներ
Կատեգորիա:Բրազիլացի նկարիչներ
Կատեգորիա:Բրազիլացի արվեստագետներ